फफेकुट्टनी दे जाने दै परैंत चोर घर शा पुज्जा। उसनै जिसलै लउआ दा पंजा बार कंदा पर लग्गे दा दिक्खेआ तां राजे दी चाल समझी गेआ। फिरी उसनै माउ कोला बी सारी गल्ल पुच्छी लेइ। ओदी माउ गी के पता हा जे दुए दे पुत्तरा गी बचांदे बचांदे उसनै अपने गै चोर शाह् दी मौत छेड़ी लेइ ऐ। पर चोर शाह् गी सारी गल्ल समझदें चिर नेंइं लग्गा ते ओ बाल्टिआ च लऊ पाइयै निकलेआ ते सारे शैरा दिंएं कंदें पर पंजे लाइ आया। जिसले राजे दे पेआदे पुज्जे तां ओनेंगी किश समझाच नेंइं पेआ ओ सारे गै लऊआ दे पंजे लग्गे दे दिक्खियै बापस राजे कोल पुज्जे ते अपनी मुश्कल दस्सी। इस चालीं फफेकुट्टीनी दा छल बी नकारा होइ गेआ।